ແຮງງ​ານ​ລາວ ຢູ່​​ເກົາ​ຫຼີ​ໃຕ້ ຍັງເຮັດ​ວຽກ​ຕາມ​ປົກ​ກະ​ຕິ​ ທ່າມ​ກາງ​ການ​ລະ​ບາດ​ໄວ​ຣັ​ສ​ໂຄ​ໂຣ​ນາ
ລ​າວຢູ່​ໃນ​ອັນ​ດັບ 7 ຂອງ​ປະ​ເທດ​ອາ​ຊຽນທີ່​ສົ່ງ​ກຳ​ມະ​ກອນ​ໄປ​ເຮັດ​ວຽກ​ຢູ່​ໃນ​ເກົາ​ຫລີ ​ໃຕ້ ​ຂະ​ນະ​ທີ່​ຫວຽດ​ນາມແມ່ນ​ປະ​ເທດ​ອັນ​ດັບ​ນຶ່ງ.
ເຖິງຈະມີການລະບາດຢ່າງໜັກຂອງໄວຣັສໂຄວິດ-19 ກໍາມະກອນລາວ ໃນ ເກົາຫລີ ໃຕ້ ກໍຍັງສືບຕໍ່ເຮັດວຽກແບບປົກກະຕິຢູ່ ບັນດາທ່ານຜູ້ຟັງທັງຫລາຍຄົງຮູ້ແລ້ວເນາະວ່າ ນອກຈາກຈີນແລ້ວ ເກົາຫລີໃຕ້ ກໍາລັງ ເປັນປະເທດທີ່ມີຄົນຕິດເຊື້ອ ແລະເສຍຊີວິດຍ້ອນໄວຣັສໂຄໂຣນາ ຫລື ໂຄວິດ-19 ທີ່ສຸດໃນຂົງເຂດເອເຊຍ ແລະມາຮອດວັນຈັນມື້ນີ້ ກໍຍັງເປັນ ປະເທດທີ່ມີຄົນຕິດເຊື້ອ ໄວຣັສນີ້ຫລາຍເປັນອັນດັບສີ່ໃນໂລກຢູ່ ມື້ນີ້ທາງວີໂອເອ ຈະນໍາພາທ່ານໄປຟັງຄຳຄິດ ເຫັນຂອງກໍາມະກອນລາວສອງຄົນທີ່ເຮັດວຽກຢູ່ໃນປະເທດດັ່ງກ່າວທ້າກາງການແຜ່\ ລະບາດຂອງເຊື້ອໄວຣັສນີ້ຢ່າງວ່ອງໄວ ເຂົາເຈົ້າມີຄວາມຮູ້ສຶກແນວໃດຕໍ່ການເຮັດ ວຽກຢູ່ໃນບ່ອນທີ່ມີການສ່ຽງໄພຢ່າງສູງ ໃນເວລານີ້ ຂໍເຊີນທ່ານໄປຟັງລາຍລະອຽດຈາກ ກິ່ງສະຫວັນ ໄດ້ເລີຍ ລາວຢູ່ໃນອັນດັບ 7 ຂອງປະເທດອາຊຽນທີ່ສົ່ງກຳມະກອນໄປເຮັດວຽກຢູ່ໃນເກົາຫລີ ໃຕ້ ຂະນະທີ່ຫວຽດນາມແມ່ນປະເທດອັນດັບນຶ່ງ ໂດຍໄດ້ສົ່ງຄົນໄປອອກແຮງງານໃນ ປະເທດດັ່ງກ່າວ 55,795 ຄົນ, ອີງຕາມກະຊວງແຮງງານແລະສະຫວັດດັການສັງຄົມທີ່ ເປີດເຜີຍໃຫ້ນັກຂ່າວຂອງໜັງສືພິມເອເຊຍນີວສ໌ ເນັດເວີກ (Asia News Network) ທີ່ພິມເຜີຍແຜ່ໃນວັນທີ 30 ມັງກອນຜ່ານມານີ້ ປັດຈຸບັນ ມີຄົນລາວ 234 ຄົນໄປເຮັດ ວຽກຢູ່ເກົາຫລີໃຕ້ ບ່ອນທີ່ມີອັດຕາການເພີ້ມຂຶ້ນຂອງພົນລະເມືອງຕ່ຳກວ່າຄວາມຕ້ອງ ການຂອງແຮງານເພື່ອໃຫ້ທັນກັບລະດັບຂະຫຍາຍໂຕທາງເສດຖະກິດໄດ້ ຢູ່ພາຍໃຕ້ ສັນຍາລະບົບການໃຫ້ອະນຸຍາດເຮັດວຽກ ຫລື Employment Permit System Agreement ຊຶ່ງເຊັນກັນລະຫວ່າງລັດຖະບານລາວກັບລັດຖະບານປະເທດດັ່ງກ່າວ ຕົວເລກນັ້ນແມ່ນເປັນພຽງໂຕເລກຂອງພວກທີ່ໄປເຮັດວຽກໂດຍຜ່ານລະບົບຈັດຫາ ງານຕາມສັນຍານັ້ນ ສ່ວນຈຳນວນຕົວຈິງອາດຈະສູງກວ່ານັ້ນ ເມື່ອລວມທັງຄົນທີ່ໄປ ເຮັດວຽກຢູ່ໃນຂະແໜງອຸດສາຫະກຳຂອງເກົາຫລີໃຕ້ ພາຍຮຽນຈົບຈາກປະເທດນັ້ນ ອີງຕາມຄຳເຫັນຂອງອະດີດນັກສຶກສາຄົນນຶ່ງທີ່ຫາວຽກເຮັດໄດ້ ພາຍຫລັງທີ່ຮຽນຈົບ ຢູ່ໃນປະເທດນັ້ນແລ້ວ ຂະນະດຽວກັນກໍາມະກອນ ແລະນັກສຶກສາລາວທີ່ໄປຮຽນ ແລະເຮັດວຽກໃນປະເທດ ດັ່ງກ່າວ ກໍປະເຊີນກັບຄວາມສ່ຽງສູງຫລາຍຕໍ່ການຕິດເຊື້ອໄວຣັສໂຄໂຣ ນາ ຫລື ໂຄ ວິດ-19 ທີ່ກໍາລັງແຜ່ລະບາດຢ່າງໜັກຢູ່ນັ້ນ ມາຮອດຕອນເຊົ້າ ວັນຈັນມື້ນີ້ ເກົາຫລີໃຕ້ ມີເກືອບຮອດ 8,162 ຄົນແລ້ວທີ່ໄດ້ຮັບການຢືນຢັນວ່າຕິດເຊື້ອ ແລະ 75 ຄົນແລ້ວທີ່ ເສຍຊີວິດຍ້ອນເຊື້ອໄວຣັສນີ້ ສະພາບການນີ້ ເຮັດໃຫ້ປະເທດດັ່ງກ່າວ ກາຍເປັນປະ ເທດທີ່ມີຄົນຕິດເສຍຊີວິດຍ້ອນໄວຣັສທີ່ວ່ານີ້ສູງອັນດັບສອງຢູ່ໃນຂົງເຂດເອເຊຍ ແລະ ເປັນອັນດັບສີ່ຂອງໂລກ, ລອງ ລົງມາຈາກຈີນ, ອີຕາລີ ແລະອີຣ່ານ ເຖິງຈະມີຄວາມຢ້ານ ກົວວ່າຈະຕິດ ເຊື້ອ ພະຍາດທີ່ອັນຕະລາຍຮ້າຍແຮງດັ່ງກ່າວນີ້ຢູ່ກໍຕາມ ແຕ່ກໍາມະກອນ ລາວ ຫລາຍ ຄົນກໍຍັງສືບຕໍ່ການເຮັດວຽກເຮັດການຕາມປົກກະຕິ ແລະກໍບໍ່ທັນຢາກກັບ ບ້ານ ເທື່ອເນື່ອງຈາກໄດ້ລາຍຮັບດີກວ່າຢູ່ລາວ ດັ່ງການໃຫ້ສໍາພາດກໍາມະກອນ ຄົນນຶ່ງ ທີ່ເຮັດວຽກຢູ່ໃນນະຄອນຫລວງໂຊລຂອງເກົາຫລີໃຕ້ເລີຍຫລັງຈາກ ຮຽນຈົບຊັ້ນສູງໃນວິຊາເທັກໂນໂລຈີດ້ານຂໍ້ມູນຂ່າວສານ ຫລື ໄອທີແລ້ວ ຊຶ່ງຜູ້ກ່ຽວເລົ່າສູ່ຟັງວ່າ: ” ສ່ວນພໍ່ແມ່ຂອງຜູ້ກ່ຽວນັ້ນ ກໍແມ່ນມີຄວາມເປັນຫ່ວງຕໍ່ສຸຂະພາບລູກຊາຍ ແຕ່ກໍບໍ່ສາມາດ ເຮັດຫຍັງໄດ້ຫລາຍ ມີແຕ່ໄດ້ໂທໄປຢື້ຢາມຖາມຂ່າວຜູ້ກ່ຽວຢູ່ເລື້ອຍໆ ໃນການໃຫ້ສໍ າພາດກັບວີໂອເອ ນັ້ນພໍ່ແລະແມ່ຂອງລາວທີ່ຢູ່ໃນນະຄອນຫລວງ ວຽງຈັນສະແດງຄວາມ ຄິດເຫັນອອກມາວ່າ: “ ພ້ອມກັນນັ້ນ ກໍມີຄົນລາວອີກຜູ້ນຶ່ງທີ່ເປັນພະນັກງານບັນທຶກຂໍ້ມູນຕົວເລກເພື່ອ ລາຍງານ ຜົນຜະລິດປະຈຳວັນ ຢູ່ໃນໂຮງງານຜະລິດປາກະປ໋ອງແຫ່ງນຶ່ງ ໃນ ເຂດພາກເໜືອຂອງ ເກົາຫລີໃຕ້ ໂດຍຜ່ານການຈັດຫາງານຢູ່ພາຍໃຕ້ສັນຍາລະບົບການອະນຸຍາດເຮັດວຽກ ບອກ ວີໂອເອ ໃນອາທິດແລ້ວນີ້ວ່າ ຜູ້ກ່ຽວກໍບໍ່ໄດ້ ຢ້ານກົວຫຍັງຫລາຍກ່ຽວກັບຄວາມ ສ່ຽງໃນການຕິດເຊື້ອພະຍາດນີ້ເພາະມີ ການເອົາໃຈໃສ່ແນະນໍາຈາກບໍລິສັດຈັດຫາງານ ແລະລາຍຮັບກໍຍັງໄດ້ສູງກວ່າ ຢູ່ໃນລາວຢູ່ ຊຶ່ງຜູ້ກ່ຽວເລົ່າສູ່ຟັງວ່າ: ຜູ້ກ່ຽວບໍ່ໄດ້ເປີດເຜີຍໃຫ້ຮູ້ວ່າເຖິງຕົວເລກເງິນເດືອນແທ້ໆ ຂອງຜູ້ກ່ຽວແຕ່ຢ່າງໃດ ແຕ່ວ່າ ອີງຕາມສັນຍາລະບົບການໃຫ້ອະນຸຍາດເຮັດວຽກນັ້ນ ກຳມະກອນຕ່າງປະເທດໃນເກົາ ຫລີໃຕ້, ລວມທັງຜູ້ທີ່ໄປຈາກລາວ ແມ່ນໄດ້ເງິນເດືອນຕໍ່ສຸດ 1,400 ໂດລາ ຕໍ່ເດືອນ ຊຶ່ງ ເປັນລາຍໄດ້ທີ່ສູງສົມຄວນ ເມື່ອທຽບໃສ່ກັບອັດຕາເງິນເດືອນຢູ່ໃນລາວ ແຕ່ຢ່າງໃດກໍດີ ເນື່ອງຈາກວ່າອັນຕະລາຍຮ້າຍແຮງນີ້ຍັງບໍ່ມີທ່າທີວ່າຈະຊັກຊ້າລົງເລີຍນັ້ນຜູ້ກ່ຽວ ເວົ້າ ຕື່ມວ່າ: ສະຫລຸບແລ້ວ ກໍາມະກອນລາວທີ່ໄປເຮັດວຽກຢູ່ໃນເກົາຫລີໃຕ້ບ່ອນທີ່ກໍາລັງມີ ການລະ ບາດຂອງໄວຣັສໂຄວິດ-19 ຢ່າງວ່ອງໄວນັ້ນ ຍັງສືບຕໍ່ເຮັດວຽກງານ ຕາມປົກກະຕິ ເຖິງ ແມ່ນວ່າຈະມີຄວາມເປັນຫ່ວງຢ້ານຕິດເຊື້ອພະຍາດດັ່ງກ່າວ ຫລາຍສົມຄວນຢູ່ກໍຕາມ ທັງນີ້ກໍຍ້ອນວ່າ ຄ່າແຮງງານຢູ່ໃນປະເທດທີ່ຕ້ອງການແຮງງານສູງແຫ່ງນັ້ນ ແມ່ນຫລາຍ ກວ່າຄ່າແຮງງານຢູ່ໃນລາວຫລາຍ